Marco er en svært hyggelig husvert! Det er rent og orden på stedet. Huset ligger i et rolig område. Det var det i november da vi besøkte stedet! De fleste husene i området sto da ubebodd. Storinnrykket er trolig i sommerhalvåret.
Marco har fått et par tips om utbedringer: Dette gjelder dyne/dynetrekk som kunne ha hatt en bedre tilpasning, mangel på solsenger eller lignende og kanskje bedre myggnett foran vinduene på soverommene. Da vi var der, var det ikke mye mygg, men Marco fortalte at dette problemet hadde vært større tidligere på året.
Konklusjon; Vi trivdes svært godt i og ved huset og kommer gjerne tilbake!